Na temelju članka 391. Zakona o vlasništvu i drugim stvarnim pravima ("Narodne novine" RH br. 91/96, 68/98, 137/99, 22/00, 73/00, 114/01, 146/08,  38/09, 153/09, 143/12 i 152/14) i Zaključaka  Gradonačelnika Grada Crikvenice od  21. kolovoza i 03. listopada 2018. godine, objavljuje se 
NATJEČAJ

za prodaju građevinskog zemljišta u vlasništvu Grada Crikvenice

1. zk.č.br. 8504/3 površine 121 m2 koja je nastala cijepanjem izvorne zk.č.br. 8504/1 (kat. oznake 6767), iz Popisa I, k.o. Crikvenica, upisana kao poljski put - javno dobro,  k.o. Crikvenica površine 747 čhv
    - početna kupoprodajna cijena iznosi 450,00 kuna/m2 odnosno ukupno    

      54.450,00 kuna       

2. zk.č.br. 8505/2 površine 38 m2 nastala cijepanjem izvorne zk.č.br. 8505 (kat. oznaka 7446) iz Popisa I, k.o. Crikvenica upisana kao poljski put - javno dobro, površine 138 čhv
- početna kupoprodajna cijena iznosi 450,00 kuna/m2 odnosno ukupno  

  17.100,00  kuna       


3. zk.č.br. 8308/17 površine 14,40 m2 (kat. oznaka 9110/17) iz Popisa I, k.o. Crikvenica, upisana kao  put – javno dobro

     - početna kupoprodajna cijena iznosi 750,00 kuna/m2 odnosno ukupno 10.800,00 

       kuna 
OPĆI UVJETI NATJEČAJA
1. Pravo učešća u natječaju imaju sve fizičke osobe koje su hrvatski državljani i mogu dokazati  pravni interes za kupnju građevinskog zemljišta  

   Pravo učešća imaju i domaće  pravne osobe uz priloženo rješenje o registraciji 
   tvrtke.
2. Porez na dodanu vrijednost za građevinsko zemljište za koje je izdan izvršni akt kojim se odobrava građenje odnosno porez na promet nekretnina za zemljište za koje nije izdan izvršni akt, snosi kupac.  
3. Pismene ponude u skladu s natječajnom dokumentacijom predaju se u zapečaćenim  omotnicama na adresu GRAD CRIKVENICA, Tomislavova 85, s naznakom "PONUDA ZA NATJEČAJ ZA PRODAJU GRAĐEVINSKOG ZEMLJIŠTA-RED. BROJ ZEMLJIŠTA- NE OTVARATI". 

4. Ponude se predaju u roku 8 dana od dana objave natječaja u novinama i na web-stranici Grada, zaključno do 30. listopada 2018. do 10,00 sati.
5. Otvaranje ponuda izvršit će se dana 31. listopada 2018. godine u 10,00 sati u sali za  sastanke  Grada Crikvenice, Ulica kralja Tomislava 85.

6. Troškove ovjere kupoprodajnih ugovora kod javnog bilježnika snosi kupac.

POSEBNI UVJETI NATJEČAJA
1. Podnositelji ponuda  moraju dokazati da nekretnina za koju podnose ponudu služi za formiranje okućnice ili građevinske parcele uz podnošenje vlasničkog lista za ostali dio okućnice ili građevinske parcele.  

2. Poseban uvjet svim natjecateljima je da su  prema Gradu Crikvenici, Eko-Murvici d.o.o.  i  "Murvici" d.o.o. Crikvenica podmirili sve dospjele obveze.

MJERILA ZA ODABIR NAJPOVOLJNIJE PONUDE 
1. Zemljište koje je predmet natječaja prodat će se onoj osobi koja ponudi najvišu cijenu i zadovoljava posebne uvjete natječaja.

2. Ukoliko dva ili više natjecatelja ponude istu cijenu i udovolje općim i posebnim uvjetima,    prioritet ostvaruje onaj čija je ponuda prije zaprimljena.

SADRŽAJ PONUDE
1. Pismena ponuda s nazivom (osobni podaci) i adresa natjecatelja.

2. Naznaka zemljišta  za koje se natječe te ponuda cijene.

3. Dokaz o hrvatskom državljanstvu za fizičke osobe.

4. Rješenje o registraciji za pravne osobe.

5. Dokaz o zadovoljavanju posebnih uvjeta natječaja te izjavu o prihvaćanju uvjeta iz natječaja.

6. Potvrdu Grada Crikvenice, Eko-Murvice d.o.o. i „Murvice“ d.o.o. o podmirenim obvezama. 
7. Preslika uplatnice kao dokaz o plaćenim troškovima natječaja.

Obavijest o visini troškova natječaja kao i sve ostale obavijesti vezane za predmetni   natječaj  možete dobiti u Upravnom odjelu za komunalni sustav, prostorno uređenje, zaštitu okoliša i imovinu neposredno ili na telefon 455-442.

